डॉक्टर द्वारा उंगली के टूटने की डाइग्नोसिस करना फ्रैक्चर्स के टाइप्स को समझना टूटी उंगली का उपचार करना उंगली टूटने के लक्षणों को पहचानना
यदि आपको संदेह है कि आपकी उंगली में फ्रैक्चर है, तो चिकित्सकीय सहायता लें। शारीरिक परीक्षण के दौरान, आपके डॉक्टर आपके चोट का आकलन करेंगे और आपके फ्रैक्चर की गंभीरता को निर्धारित करेंगे।  आपसे मुट्ठी बंधवाकर आपके डॉक्टर आपके उंगली के मूवमेंट की रेंज को नोट करेंगे। वह दिख सकने वाले लक्षणों जैसे कि सूजन, ब्रूजिंग और हड्डी की विकृतियों को भी देखेंगे। आपके डॉक्टर आपकी उंगली की मैनुअली भी जांच करेंगे ताकि वह चोटिल हिस्से में ब्लड-फ़्लो की कमी और नर्व की चोट (nerve impingement) के किसी भी लक्षण को देख सके। यदि आपके डॉक्टर भौतिक परीक्षण के दौरान यह निर्धारित न कर पाए कि आपकी उंगली में फ्रैक्चर है या नहीं, तो वह फ्रैक्चर के डाइग्नोसिस के लिए एक इमेजिंग टेस्ट रिकमेंड करेंगे। इनमें एक्स-रे, सीटी-स्कैन या एमआरआई शामिल होते हैं।   फ्रैक्चर के डाइग्नोसिस के लिए एक्स-रे अक्सर सबसे पहला इमेजिंग परीक्षण होता है। आपके डॉक्टर, एक एक्स-रे स्रोत और एक एक्स-रे डिटेक्टर के बीच आपकी फ्रैक्चर हुई उंगली को रखते हैं, फिर आपकी अंगुली से होकर लो-लेवेल रेडिएशन्स भेजते हैं ताकि इमेज बन सके। यह प्रक्रिया कुछ ही मिनटों में पूरी हो जाती है और दर्द-रहित भी होती है।  चोट के विभिन्न कोणों से एक्स-रे को एक साथ जोड़कर, एक सीटी या कंप्युटेड टोमोग्राफी स्कैन (computed tomography scan) का निर्माण किया जाता है। यदि आपका प्रारंभिक एक्स-रे परिणाम, निष्कर्षहीन रह जाए या आपके डॉक्टर को संदेह हो कि फ्रैक्चर के कारण सॉफ्ट टिशूज में भी चोट लगी है, तो वह आपके फ्रैक्चर की एक इमेज बनाने के लिए सीटी-स्कैन कराने का निर्णय लेंगे।  यदि आपके डॉक्टर को संदेह है कि आपको हेयरलाइन या स्ट्रेस-फ्रैक्चर है, जो समय के साथ बार-बार चोटों के बाद होती है, तो एक एमआरआई करवाने की आवश्यकता पड़ सकती है। एमआरआई सूक्ष्म विवरण दे सकता है जो आपके डॉक्टर को सॉफ्ट टिशूज की चोटों और हेयरलाइन फ्रैक्चर के बीच के अंतर को समझने में मदद कर सकता है। यदि आपका फ्रैक्चर जटिल होगा, जैसे कि कंपाउंड फ्रैक्चर, तो आपको सर्जिकल परामर्श की आवश्यकता पड़ सकती है। कुछ फ्रैक्चर्स अस्थिर होते हैं और उन मामलों में हड्डी के टुकड़ों को सपोर्ट (जैसे तार और पेंच) देकर, अपनी असली जगह पर वापस रखने के लिए सर्जरी की आवश्यकता होती है ताकि हड्डी उचित ढंग से हील (heal) हो सके।  कोई भी फ्रैक्चर जो मोबिलिटी (mobility) को गंभीर रूप से बाधित करता हो और हाथ को अलाइनमेंट से काफी दूर कर रहा हो, उसके लिए सर्जरी की आवश्यकता होती है ताकि आपकी उंगली अपना स्वाभाविक मूवमेंट प्राप्त कर सके। आपको यह जानकर ताज्जुब हो सकता है कि सभी उंगलियों का पूर्ण उपयोग किए बिना, आपके लिए अपने रोजमर्रा के कार्यों को करना कितना मुश्किल होता है। चीरोप्रैक्टर्स (chiropractors), सर्जन्स, कलाकारों और मेकैनिक्स जैसे प्रोफेशनल्स को अपनी नौकरी संबंधी कार्यों को कुशलतापूर्वक करने के लिए, अपने बेहतरीन मोटर स्किल्स का सम्पूर्ण उपयोग करने की आवश्यकता होती है। इस प्रकार, उंगली के फ्रैक्चर की देखभाल करना बेहद महत्वपूर्ण होता है। मानव हाथ 27 हड्डियों से मिलकर बना होता है: कलाई में 8 (कार्पल हड्डियां), हाथ की हथेली में 5 (मेटाकार्पल हड्डियां) और उंगलियों में फैलेंजेज़ के तीन सेट्स (14 हड्डियां)।  समीपस्थ (proximal) फैलेंजेज़, उंगली के वे सबसे लंबे भाग होते हैं जो हाथ की हथेली के सबसे निकट स्थित होते हैं। इंटरमीडिएट, या मिडिल फैलेंजेज़ इसके बाद आते हैं, और फिर डिस्टल फैलेंजेज़ वे होते हैं, जो हथेली से सबसे अधिक दूर होते हैं और उंगलियों के "टिप्स (tips)" बनाते हैं।  ऐक्यूट (Acute) चोटें जैसे कि गिर जाना, दुर्घटनाग्रस्त होना और खेल में चोट लगना, उंगली में फ्रैक्चर होने के सबसे आम कारण होते हैं। आपकी उंगलियों के पोर (tips) आपके शरीर के सबसे अधिक चोट-प्रवण (injury-prone) भागों में से एक होते हैं क्योंकि वे पूरे दिन में आपके लगभग हर गतिविधि में शामिल होते हैं। स्थिर फ्रैक्चर को टूटी हुई हड्डी के रूप में परिभाषित किया जाता है, जिसमें फ्रैक्चर के किसी भी छोर पर विस्थापन, या तो होता ही नहीं है या बिलकुल न के बराबर होता है। अविस्ठापित फ्रैक्चर के रूप में भी जाने वाले, स्थिर फ्रैक्चर्स को पहचानना मुश्किल हो सकता है और ट्रॉमा के अन्य स्वरूपों से मिलते-जुलते लक्षण प्रदर्शित कर सकता है। यदि हड्डी की टूट ऐसी हो, जिसमें टूटे हुए दो प्राइमरी साइड्स अब आपस में स्पर्श न कर रहे हों या अलाइनमेंट में न हों, तो उसे एक विस्थापित फ्रैक्चर माना जाता है। जिस फ्रैक्चर में टूटी हुई हड्डी विस्थापित हो गई हो और त्वचा के अंदर घुस गई हो, उसे कंपाउंड फ्रैक्चर कहा जाता है। हड्डी और उसके आसपास के टिशूज को हुए डैमेज की गंभीरता के कारण, ऐसी चोट को हमेशा तत्काल चिकित्सीय सहायता की आवश्यकता होती है। यह एक विस्थापित फ्रैक्चर होता है जिसमें हड्डी तीन या अधिक टुकड़ों में टूटकर बिखर जाती है। हमेशा तो नहीं, परंतु अक्सर ही इसके कारण काफी ज्यादा टिशू डैमेज होता है। इस तरह के चोट के कारण, प्रभावित अंग में होने वाले अत्यधिक दर्द और हिलने-डुलने की अक्षमता, इसके डाइग्नोसिस को अपेक्षाकृत आसान बना देता है। उंगली पर बर्फ लगाकर, कंप्रेस करके और ऊपर उठा करके सूजन और दर्द का प्रबंधन करें। चोट लगने के बाद आप जितनी तेज़ी से इस प्रकार की प्राथमिक चिकित्सा देंगे, उतना ही बेहतर होगा। सुनिश्चित करें कि आप अपनी उंगली को आराम भी दे रहे हैं।  उंगली पर बर्फ लगाएँ। एक बैग फ़्रोजेन सब्जियों या एक आइसपैक को एक पतले तौलिया में लपेटें और अपने सूजन और दर्द को कम करने में मदद प्राप्त करने के लिए इसे धीरे-धीरे अपनी उंगली पर लगाएँ। चोट लगने के तुरंत बाद आवश्यकतानुसार बर्फ लगाएँ परंतु एक बार में 20 मिनट से अधिक समय के लिए नहीं। चोट को कंप्रेस करें। सूजन के प्रबंधन में और उंगली को स्थिर (immobilize) करने में मदद करने के लिए, धीरे-धीरे परंतु सुरक्षित रूप से अपनी उंगली को सॉफ्ट इलास्टिक बैंडेज में लपेटें। अपनी पहली ही मुलाक़ात में डॉक्टर से पूछें कि अतिरिक्त सूजन होने के जोखिम को कम करने और अन्य उंगलियों के मूवमेंट में बाधा पहुँचने से रोकने के लिए, अपनी अंगुली को रैप (wrap) किए रहना उचित होगा या नहीं। हाथ को ऊंचा रखें। जब भी संभव हो, अपनी उंगली को अपने दिल के स्तर से ऊंचा रखें। आपको, अपने पैरों को कुशन पर रखते हुए और अपनी कलाई और उंगलियों को आराम की मुद्रा में सोफे के बैक पर रखते हुए, किसी सोफ़े पर बैठना सुविधाजनक लग सकता है। आपको भी, अपने डॉक्टर की स्वीकृति के बिना अपने रोजमर्रा की गतिविधियों के लिए घायल उंगली का उपयोग नहीं करना चाहिए। स्प्लिंट्स का उपयोग, आपकी टूटी हुई उंगली को स्थिर (immobilize) बनाए रखने के लिए किया जाता है ताकि उसे और अधिक नुकसान न पहुंच सके। डॉक्टर के पास बेहतर रैपिंग (wrapping) के लिए पहुंचाने के लिए, आपके लिए एक पॉपसिकल (popsicle) स्टिक और ढीले बैंडेज से तैयार किए गए अस्थाई स्प्लिंट का उपयोग किया जा सकता है।  आपको किस तरह के स्प्लिंट की आवश्यकता होगी यह इस पर निर्भर करेगा कि आपकी कौन सी उंगली टूटी है। मामूली फ्रैक्चर्स में "बडी टैपिंग buddy taping", जिसमें घायल उंगली को उसके बगल वाली उंगली के साथ टेप करके स्थिर (immobilize) करना शामिल होता है, से भी लाभ मिल सकता है। एक डार्सल एक्सटेंशन-ब्लॉक (dorsal extension-block) स्प्लिंट, आपके घायल उंगली को पीछे की ओर मुड़ने से रोकता है। आपकी घायल उंगली को हथेली की तरफ थोड़ा सा कर्व्ड (curved) बनाए रखने के लिए, उसके नीचे एक सॉफ्ट स्प्लिंट रखा जाता है और सॉफ्ट बंधन से उसे अपनी जगह पर स्थिर रखा जाता है। एल्यूमीनियम से बना U की आकृति (u-shaped) का स्प्लिंट, एक लोच-रहित स्प्लिंट होता है जो घायल उंगली के एक्सटेंशन को रोकता है। इसे घायल उंगली को स्थिर रखने के लिए उसके पीछे रखा जाता है।  ज्यादा गंभीर मामलों में, आपका डॉक्टर एक लोच-रहित फाइबर-ग्लास स्प्लिंट लगा सकता है, जो आपकी उंगली से होते हुए आपकी कलाई के पीछे तक जाता है। यह अनिवार्य रूप से आपकी उंगली के लिए एक मिनी-कास्ट (mini-cast) की तरह होता है। सर्जरी की आवश्यकता, उचित उपचार और फ्रैक्चर को हील (heal) करने के लिए तब पड़ती है, जब स्थिरीकरण (immobilization) और समयावधि,  प्रभावी रूप से उसे ठीक न कर सकते हों। आम तौर पर, सर्जरी की आवश्यकता वाले फ्रैक्चर्स, उन फ्रैक्चर्स की तुलना में अधिक जटिल होते हैं जिन्हें केवल स्थिरीकरण की आवश्यकता होती है। एक कंपाउंड फ्रैक्चर, एक अस्थिर फ्रैक्चर, हड्डी के लूज फ्रैग्मेंट्स और एक फ्रैक्चर जिसमें कोई ज्वाइंट प्रभावित होता है, इन सभी के लिए सर्जरी की आवश्यकता होती है क्योंकि हड्डी को सही कॉन्फ़िगरेशन में ठीक करने के लिए उसके टूटे हुए टुकड़ों को वापस सही जगह पर लाना पड़ता है। टूटी हुई उंगली के कारण हो रहे दर्द के प्रबंधन में मदद के लिए आपका डॉक्टर आपको नॉन-स्टेरॉयड एंटी-इंफ्लैमेटरी ड्रग्स (NSAIDs) लेने की सलाह दे सकता है। NSAIDs, लंबे समय तक सूजन के नकारात्मक प्रभाव को कम करके, और नर्व्ज़ तथा संबंधित टिशूज में दर्द और दबाव को कम करके काम करते हैं। NSAIDs हीलिङ्ग प्रक्रिया को बाधित नहीं करते हैं।  फ्रैक्चर के दर्द के प्रबंधन के लिए उपयोग की जा सकने वाले और बिना नुस्खे के ही मिलने वाले आम NSAIDs में, आइब्युप्रोफेन (ऐडविल Advil) और नैप्रॉक्सन सोडियम (एलेव Aleve) शामिल हैं। आप एसिटामिनोफेन (टायलेनोल Tylenol) भी ले सकते हैं, लेकिन यह NSAID नहीं है और सूजन को कम नहीं करता है।  यदि आप अत्यधिक दर्द का अनुभव कर रहे होंगे, तो आपका डॉक्टर, अल्पावधि प्रबंधन के लिए, आपको एक कोडीन (codeine)-आधारित दवा भी प्रेस्क्राइब कर सकता है। हीलिङ्ग प्रक्रिया की शुरुआत में, दर्द ज्यादा होने की संभावना रहती है और जैसे-जैसे हड्डी हील होती जाती है, वैसे-वैसे आपका डॉक्टर, आपके दवा के पावर को कम करता जाएगा। आपका डॉक्टर आपके प्रारंभिक उपचार के कुछ सप्ताह बाद फॉलो-अप के लिए अप्वाइंटमेंट लेने का निर्देश दे सकता है। डॉक्टर आपको चोट लगने के 1-2 सप्ताह बाद, हीलिङ्ग की प्रगति को देखने के लिए आपका दोबारा एक्स-रे करवाएंगे। यह सुनिश्चित करने के लिए कि आप सुधार के रास्ते पर हैं, आप किसी भी फालो-अप अप्वाइंटमेंट को मिस न करें।  यदि आपके मन में अपनी चोट या किसी और चीज को लेकर कोई प्रश्न हो, तो अपने डॉक्टर से संपर्क करें। आम तौर पर, डॉक्टर से परामर्श करने और 4-6 सप्ताह की हीलिंग अवधि के बाद टूटी उंगलियां बहुत अच्छी तरह से हील हो जाती हैं । वैसे तो उंगली के फ्रैक्चर के बाद जटिलताओं के जोखिम काफी कम होते हैं, फिर भी आपके लिए उनके बारे में जागरूक रहना अच्छा होता है:  फ्रैक्चर की जगह के चारों ओर स्कार टिशू फार्मेशन के परिणामस्वरूप जोड़ों में स्टिफनेस आ सकती है। फिजिकल थेरेपी के द्वारा, उंगली के  मसल्स को मजबूत और स्कार टिशू को कम किया जा सकता है। उंगली की हड्डी का एक सेक्शन, उपचार प्रक्रिया के दौरान घूम सकता है, जिसके परिणामस्वरूप हड्डी में विकृति आ सकती है, जिसे सर्जरी द्वारा ठीक किए जानी की आवश्यकता पड़ सकती है, ताकि आप चीजों को सही ढंग से पकड़ सकें। हो सकता है कि हड्डी के दो टुकड़े ठीक से एक दूसरे के साथ फ्यूज न हो पाए हों, जिसके परिणामस्वरूप फ्रैक्चर की जगह के भीतर स्थायी अस्थिरता उत्पन्न हो जाए। इसे "nonunion" कहा जाता है। यदि फ्रैक्चर वाली जगह पर त्वचा फट गई हो और सर्जरी से पहले उसे ठीक से साफ न किया गया हो, तो त्वचा में संक्रमण हो सकता है। उंगली टूटने का पहला लक्षण दर्द होता है। आपको कैसा दर्द अनुभव हो रहा है, यह आपकी उंगली के फ्रैक्चर की गंभीरता पर निर्भर करता है। उंगली में चोट लग जाने के बाद, सावधानीपूर्वक उसका इलाज करें और अपने दर्द की तीव्रता के स्तर पर निगाह रखें।  यह पहचानना मुश्किल हो सकता है कि आपके उंगली में फ्रैक्चर ही है, क्योंकि तीव्र दर्द और संवेदनशीलता, विस्थापन (dislocation) और मोच (sprains) के भी लक्षण होते हैं। यदि आप अपनी चोट की गंभीरता के कारण के बारे में आश्वस्त न हों, तो अन्य लक्षणों की भी तलाश करें और/या चिकित्सकीय सहायता प्राप्त करें। उंगली में फ्रैक्चर हो जाने के बाद, आपको अत्यधिक दर्द होगा और उसके बाद सूजन या ब्रूज होगा। यह आपके शरीर द्वारा चोट के विरुद्ध प्राकृतिक प्रतिक्रिया का हिस्सा होता है। फ्रैक्चर के बाद, आपका शरीर सूजनकारी प्रतिक्रिया को सक्रिय करता है, जिसके बाद चोट की जगह के आसपास के टिशूज़ में फ्ल्युइड रिलीज होता है, जिससे सूजन हो जाता है।  सूजन अक्सर चोट लगने के बाद होता है। यह तब होता है जब चोट के आसपास की कैपिलरीज़, तरल पदार्थ के बढ़े हुए दबाव के प्रतिक्रिया के फलस्वरूप सूख या फट जाती हैं।  सबसे पहले तो यही जानना मुश्किल हो सकता है कि आपकी उंगली फ्रैक्चर हुई है या नहीं, क्योंकि आप अभी भी इसे हिलाने-डुलाने में सक्षम हो सकते हैं। आप द्वारा अपनी उंगली को हिलाने-डुलाने की कोशिश करने के बाद, सूजन और चोट स्पष्ट हो जाते हैं। सूजन, अन्य उँगलियों में या नीचे की ओर हाथ की हथेली में भी फैल सकती है। आपको अपनी उंगली में दर्द की पहली अनुभूति के 5-10 मिनट बाद आपको सूजन और चोट का पता लगता है। तथापि, हल्के सूजन या तात्कालिक ब्रूज की अनुपस्थिति फ्रैक्चर की बजाय मोच का इशारा हो सकती है। उंगली के फ्रैक्चर में, हड्डी का एक सेग्मेंट (segment) होता है, जो एक या अधिक स्थानों पर क्रैक या टूटा हुआ होता है। हड्डी की विकृति, उंगली पर असामान्य उभारों के रूप में या किसी अलग दिशा में इंगित करती हुई एक उंगली के रूप में दिखाई दे सकती है।  यदि मिस-अलाइनमेंट (misalignment) दिख रहा हो तो शायद उंगली टूटी हुई हो। यदि उंगली टूटी हुई होगी तो सामान्यतया आप अपनी अंगुली को हिला-डुला नहीं सकेंगे, क्योंकि हड्डी का एक या अधिक भाग अब आपस में जुड़े नहीं होंगे। इस बात की भी संभावना होती है कि चोट लगने के बाद, सूजन और चोट आपकी उंगली को इतना कड़ा बना दें, कि आप उसे आसानी से हिला-डुला भी न सकें। यदि आपको लगता है कि आपकी उंगली में फ्रैक्चर है, तो अपने निकटतम अस्पताल के दुर्घटना और एमर्जेंसी विभाग में जाएँ। फ्रैक्चर्स, जटिल चोट होते हैं और उनकी गंभीरता, बाहरी लक्षणों से आसानी से स्पष्ट नहीं हो पाती है। कुछ फ्रैक्चर्स को, सही ढंग से ठीक करने के लिए ज्यादा लगकर उपचार करवाने की आवश्यकता होती है। यदि आप आश्वस्त नहीं हैं कि चोट एक फ्रैक्चर है या नहीं, तो उसे हल्के में लेने के बजाय, सावधानीवश, डॉक्टर से मिलना ही बेहतर होता है।  यदि दर्द, सूजन और ब्रूज ज्यादा हो, या आपकी उंगली में कोई विकृति हो गई हो या उसका हिलना-डुलना कम हो गया हो, तो चिकित्सकीय सहायता लें।  छोटे बच्चों की उंगली के चोट के मामले में हमेशा डॉक्टर को दिखा लेना चाहिए। युवा और वृद्धि प्राप्त कर रही हड्डियों में चोट लगने की ज्यादा संभावना होती है और यदि उनका ठीक से इलाज न किया जाए तो उनमें जटिलताओं के पैदा होने की भी ज्यादा संभावना होती है। यदि आपके फ्रैक्चर का इलाज किसी मेडिकल प्रोफेशनल द्वारा नहीं किया गया, तो हो सकता है कि जब भी आप अपनी उंगली को हिलाने-डुलाने का प्रयास करें तो आपकी उंगली और हाथ दर्दनाक रूप से कड़ा बन जाए। यदि हड्डी, उचित अलाइनमेंट से, इतर होगी तो वह आपके हाथ का सफलतापूर्वक उपयोग करने में बाधा उत्पन्न कर सकती है।
अपना भौतिक परीक्षण करवाएँ: इमेजिंग परीक्षण करवाएँ: पता करें कि आपको सर्जिकल कंसल्टेशन की आवश्यकता है या नहीं: उंगली के फ्रैक्चर्स को समझना: जानें कि एक स्थिर (stable) फ्रैक्चर कैसा दिखता है: जानें कि एक विस्थापित फ्रैक्चर कैसा दिखता है: जानें कि एक कंपाउंड फ्रैक्चर कैसा दिखता है: जानें कि एक विखंडित फ्रैक्चर कैसा दिखता है: बर्फ लगाएँ, कंप्रेस करें और ऊपर उठाएँ: अपने डॉक्टर से पूछें कि क्या आपको किसी स्प्लिंट की आवश्यकता है: अपने डॉक्टर से पूछें कि कहीं आपको सर्जरी की ज़रूरत तो नहीं है: दर्द-निवारक दवाएं लें: अपने डॉक्टर या विशेषज्ञ के निर्देशानुसार उनसे फालों-अप करते रहें: जटिलताओं को समझे: दर्द और संवेदनशीलता की जांच करें: देखें कि सूजन और ब्रूज (bruise) है या नहीं: उंगली में किसी भी विकृति या उसे हिलाने-डुलाने की अक्षमता को देखें: इस बात को जानें कि आपको चिकित्सीय सहायता की कब आवश्यकता होगी:
https://www.wikihow.com/Determine-if-a-Finger-Is-Broken https://www.wikihow.com/Determine-if-a-Finger-Is-Broken https://www.wikihow.com/Determine-if-a-Finger-Is-Broken https://www.wikihow.com/Determine-if-a-Finger-Is-Broken
Diagnosing a Broken Finger at the Doctor’s Office Understanding the Types of Fractures Treating a Broken Finger Recognizing  the Signs of a Broken Finger